ECAD4006C – ADCDF, Gwyddoniaeth a’r Cwricwlwm Ehangach.
Cyflwyniad:
Drwy ymchwilio i fewn i ADCDF, es i ymlaen i  gynllunio 6 cynllun gwers, gan gynnwys dau sy’n ymwneud â gwyddoniaeth. Rwy’n mynd i ganolbwyntio ar gynnwys ADCDF yn y Cyfnod Sylfaen drwy wersi gwybodaeth a dealltwriaeth o’r byd (Gwyddoniaeth), Datblygiad Mathemategol a Datblygiad Corfforol. Yn Ngyfnod Allweddol 2, rwy wedi cynnwys ADCDF mewn gwersi Gwyddoniaeth, Mathemateg a Hanes. 
Esboniad:
Mae ADCDF yn sefyll am ‘Addysg ar gyfer Datblygu Cynaliadwy a Dinasyddiaeth Fyd-Eang’. Dywedai adroddiad Brundtland (1987) fod ADCDF yn helpu disgyblion i fyw heddiw gydag yfory mewn golwg. Noda Llywodraeth Cymru (2018) Dysgu Cymru mai ADCDF yw bod disgyblion yn ddeall eu heffaith ar yr economi a’r amgylched ac ar eraill. Fodd bynnag, beth sy’n rhaid cofio yw nad pwnc ar wahân yw ADCDF ond yn hytrach yn rhywbeth sydd rhaid plethu i fewn i bob gwers (Llywodraeth Cymru, 2014). Cytunai Jane Hutt (2008) gyda’r safbwynt hyn wrth iddi hi ddweud “Education for Sustainable Development and Global Citizenship is an intrinsic part of the existing school curriculum.” Gallai hyn gael ei gefnogi gydag enghraifft o Loegr lle mae ADCDF fel ymbarel dros y pynciau i gyd (A Strategy for Primary Schools, 2003). Dangosai hyn felly bwysigrwydd o wneud ADCDF yn drawsgwricwlaidd. Mae ADCDF yn trafod yr hyn yr ydym yn ei wneud o ddydd i ddydd ac yn pwysleisio materion mawr y byd megis newid yn yr hinsawdd, masnach, y draul ar adnoddau a’r amgylchedd, hawliau dynol, gwrthdaro a democratiaeth - a’u perthynas â’i gilydd a’u perthynas â ni. Mae’n agwedd lle mae gan bob un ohonom ni ran i chwarae ac yn ymwneud â’r ffordd rydyn ni’n trin y ddaear a’n gilydd, er gwaethaf unrhyw bellter sydd rhyngom. Crybwylla ‘A Common Understanding for Schools’ (DCELLS, 2008) fod ADCDF yn agwedd holistig tuag at addysg sy’n paratoi dysgwyr at heriau a fydd yn rhan o’u dyfodol, er enghraifft yr hinsawdd a chystadleuaeth am adnoddau. Cytunai Gandhi gyda hyn wrth iddo ddweud “The earth provides enough to satisfy everyone’s needs, but not everyone’s greed.” Diffiniad arall am ADCDF gan ‘Young and Comins (2002:12) yw “Global Citizenship is about understanding the need to tackle injustice and equality and having the desire and ability to work actively to do so” Golygai hyn fod ADCDF yn ffordd o feddwl ac ymddwyn, y gred y gallwn ni wneud gwahaniaeth i’r byd.
Mae ADCDF yn cynnwys saith thema, ac yn cael ei ddefnyddio yn helaeth eisoes gan lawer o athrawon ledled Cymru, ac maen nhw’n seiliedig ar themâu a nodwyd gan UNESCO fel rhan o’r Degawd Addysg ar gyfer Datblygu Cynaliadwy (Addysg ar gyfer Dysgu 2017). Gall y saith thema hyn gael ei gynnwys yn y Cyfnod Sylfaen a hefyd yng Nghyfnod Allweddol 2. Y themau yw; Iechyd- Mae’r thema yma yn amlygu pwysigrwydd o gadw’n iach a heini.  Yr amgylched naturiol- Bwriad y thema yma yw cael disgyblion yn fwy ymwybodol o’r hyn sydd o’u cwmpas a sut i’w edrych ar ôl. Newid hinsawdd- Canolbwyntia’r thema yma ar y newidiadau i’n byd ni.  Dewisiadau a phenderfyniadau- Mae’r thema yma yn cael plant i ddeall bod gan bob penderfyniad canlyniad. Treuliant a Gwastraff - Bwriad y thema yma yw bod disgyblion yn deall bod modd ail-gylchu ac ail-ddefnyddio pethau. Hunaniaeth a Diwylliant- Mae’r thema yma yn canolbwyntio ar draddodiadau gwahanol, yn ogystal â sut i’w parchu. Cyfoeth a thlodi - Pwrpas y thema yma yw er mwyn deall sut bod pobl, yr amgylchedd a’r economi i gyd yn perthyn i’w gilydd. Mae hefyd yn cysylltu rhwng y gymdeithas/economi a’r amgylchedd, yn ogystal â thrafod anghenion a hawliau ac felly yn cyd-fynd a’r Ddeddf Llesiant Cenedlaethau’r Dyfodol Cymru (2015). Mae gan y Ddeddf Llesiant 7 nod sef Cymru lewyrchus, Cymru gydnerth, Cymru iachach, Cymru gyfartal, Cymru o gymunedau cydlynus, Cymru sy’n gyfrifol ar lefel fyd-eang a Chymru â diwylliant bywiog lle mae’r Gymraeg yn ffynnu (Deddf Llesiant Cenedlaethau’r Dyfodol (Cymru) 2015).  Pwrpas y ddeddf yma yw gwella llesiant cymdeithasol, economaidd, amgylcheddol a diwylliannol Cymru. Mae Cymru eisoes yn gwynebu sawl her ac os and ydyn ni yn gwneud rhywbeth am y peth, yr un hanes fydd hi yn y dyfodol; dyma reswm yr ydym yn addysgu ADCDF. 
Argymhella Estyn (2014) y dylwn “gynllunio ar gyfer ADCDF i wneud cyfraniad cadarnhaol at ddatblygu llythrennedd a rhifedd disgyblion” Os yr ydym am wneud hyn, golygai y bydd gan blant y dyfodol y sgiliau i allu cynnal eu hunain yn dda. Yn fy marn i, ADCDF yw rhoi gwreiddiau i blentyn allu gwneud penderfyniadau drosto’i hun mewn bywyd bob dydd.  Noda Grigg (2013) bod angen addysgu ADCDF er mwyn datblygu ymwybyddiaeth a chael plant i ddeall am adnoddau cyfyngedig y blaned a sut gall plant a phobl ifanc ddefnyddio’r wybodaeth hyn er mwyn gwneud y gorau o’r defnydd sydd ar ôl. Yn ôl Rhodri Morgan, un o gyn brîf weinidogion Cymru (2004), addysgu ADCDF yw’r “unig ffordd ymlaen.” O ddarllen Fframwaith Arolygu Cyffredin Estyn, rydym yn gwybod ei bod hi’n ofynnol i bob adroddiad arolygu ysgol wneud sylwadau ar ADCDF ac felly yn ei gwneud yn orfodol i’w ddysgu mewn ysgolion cynradd.  Mae ysgolion yn addysgu ADCDF yn drawsgwricwlaidd ond mae mudiadau fel Eco Ysgolion yn helpu i hyrwyddo hyn ymhellach wrth i blant cael dysgu am yr amgylchedd drwy brofiad uniongyrchol. Mae UNESCO yn annog dysgu ADCDF mewn ysgolion cynradd fel bod plant yn tyfu i fod yn oedolion cyfrifol sy'n datrys heriau, yn parchu amrywiaeth o ddiwylliannau ac yn cyfrannu at greu byd mwy cynaliadwy. Geiriau Kofi Annan, cyn Ysgrifennydd Cyffredinol y Cenhedloedd Unedig yw “nid yw neb yn cael ei eni i fod yn ddinesydd da. Yn hytrach proses ydyw sy’n esblygu dros fywyd a rhaid cychwyn arni o’r crud.” Yn syml, golygai hyn y dylid addysgu ADCDF yn yr ysgol gynradd o’r cychwyn cyntaf fel bod gan y disgyblion amser i ddatblygu fel unigolion a fydd yn ddinasyddion egwyddorol, gwybodus, sy’n barod i fod yn ddinasyddion i Gymru a’r byd (Donaldson, Dyfodol Llwyddiannus 2015). Dyma un o’r pedwar dibenion. Awgrymodd Donaldson fod y pedwar diben angen bod yn “Wraidd y cwricwlwm newydd yng Nghymru”. Ynghyd ar un uchod, y dibenion hyn yw bod dysgwyr yn uchelgeisiol, galluog sy’n barod i ddysgu drwy gydol eu hoes, yn gyfranwyr mentrus, creadigol, sy’n barod i chwarae rhan yn llawn yn eu bywyd a’u gwaith, unigolion iach a hyderus, sy’n barod i fyw bywyd gan wireddu eu dyheadau fel aelodau gwerthfawr o gymdeithas. Dywedir Donaldson am y pedwar diben “will raise the prominence of these aspects and sustainability and citizenship will be overarching” (The Primary Geography interview)
Nid yw ADCDF yn agwedd newydd,
‘Yn 2000, cyhoeddodd y Cynulliad ei Gynllun Datblygu Cynaliadwy Dysgu Byw’n wahanol gyda Chynllun Gweithredu’n dilyn yn 2001 er mwyn gweithredu’r cynllun. Nodwyd ADCDF fel un o ddeg prif flaenoriaeth Llywodraeth Cymru yn y Cynllun Gweithredu Datblygu Cynaliadwy 2004-07.’ Hughes, S.V (2017) ‘Addysg ar gyfer Datblygu Cynaliadwy a Dinasyddiaeth Fyd-Eang (ADCDF)’

Y thema yr wyf wedi ei ddewis i gyd-fynd â ADCDF yn y Cyfnod Sylfaen yw ‘Pethau Hardd yn yr Ardd’.  
Dywedai Dunne, M a Peacock, A ei bod hi’n bwysig “cynnig cyfleoedd digonol i hyrwyddo dysgu mwy annibynnol” (Primary Science a Guide to Teaching Practice, 2012, tudalen 34). Dyma pam yr oeddwn eisiau cynnwys y thema ADCDF o ‘Dewisiadau a Phenderfyniadau’ yn y gwersi. Bydd y plant yn cael cyfle i weithio yn annibynnol wrth iddynt ddewis pa drefn i roi lluniau’r gylchred, dewis pa liw, pa gerddoriaeth, pa siâp i roi ar ochr arall y daflen i’r pili pala. Hefyd rwy wedi cynnwys y thema ‘Amgylchedd Naturiol am fod y disgyblion yn datblygu synnwyr o syndod a rhyfeddod at bethau byw yn ystod y tair gwers. Thema arall yw ‘iechyd’ wrth iddynt wneud dawns eu hunain allan o wahanol siapiau. Amlyga Hansen, A a Vaukins, D y pwysigrwydd o gynnwys y thema ADCDF yma gan ddweud “mae angen dysgu iaith gywir am siapiau a'i ddefnyddio o'r cychwyn cyntaf fel bod llai o ddryswch i blant wrth iddynt ddechrau cysylltu eu dealltwriaeth o'r byd yn eu gwaith.”
Mae’r gwersi wedi’i gynllunio er mwyn datblygu eu hystod o nifer o wahanol bynciau megis gwybodaeth a dealltwriaeth o’r byd, datblygiad mathemategol, datblygiad corfforol a datblygiad creadigol. Enghraifft o hyn yw eu bod yn “disgrifio’r hyn y maent wedi’i ddarganfod a chynnig esboniadau syml”, “adnabod a chwblhau llun cymesur neu siâp syml”, ““adnabod a disgrifio synau, a gwrando ar gerddoriaeth ac ymateb iddi.” Daw’r dyfyniadau uchod o gwricwlwm y Cyfnod Sylfaen.
Mae’r gwersi hefyd yn rhoi cyfle i’r plant ddatblygu eu sgiliau llythrennedd wrth ddwyn i gof ac ail-ddweud gwybodaeth ac ysgrifennu e-bost. Mae’r gwersi yma hefyd yn cyd-fynd â gofynion y cwricwlwm llythrennedd. Yn benodol wrth edrych ar yr ail wers wrth ail-ddarllen y llythyr gan y pili pala ac yna meddwl am ansoddeiriau megis ‘arbennig’. Mae hyn yn cyd-fynd â geiriau Pound, L a Lee, T wrth iddi ddweud fod “patrymau yn agwedd o fathemateg sydd heb ddigon o bwyslais arno yn yr ysgol, ond er dweud hyn, yn bwnc da er mwyn datblygu iaith” (Teaching Mathematics Creatively, 2011, tudalen 41). Mae’r gwersi yn rhoi cyfle i blant ymarfer eu sgiliau llythrennedd wrth ddatblygu iaith lafar wrth drafod fel grŵp a hefyd tra yn ail-gyflwyno geiriau allweddol, “Chwiler”, “Deor”, “Lindys”, “Adenydd”. Bydd eu sgiliau rhifedd hefyd yn datblygu wrth ddysgu sut i roi trefn ar bethau, trafod siapiau, cymesuredd a dyblu. 
Awgryma’r ‘Royal Society for the Protection of Birds’ (RSPB) “nid yw addysg yn rhywbeth i'w gadw mewn bocs, hyd yn oed pan fo'r bocs mewn siâp dosbarth” Dyma beth wnaeth fy ysbrydoli i gynnal rhan o’r gwersi Cyfnod Allweddol 2 yn yr awyr agored. Gwnaeth hyn i mi feddwl am y thema ‘Yr Amgylched Naturiol’ o fewn ADCDF wrth ddarganfod o ba wlad mae’r adar yn dod, a sut mae planhigion yn tyfu. Canolbwyntia’r gwersi yma hefyd ar ‘Newid yr Hinsawdd’ wrth edrych ar sut mae’r tymheredd yn effeithio ar dyfiant planhigion. Yn ogystal â hyn, mae’r gwersi cyfnod Allweddol 2 yn rhoi cyfle i edrych ar ‘iechyd’ wrth ddysgu am y pla, amgylchiadau byw oes y Tuduriaid ac edrych ar feddyginiaeth y cyfnod. Thema gref arall yw ‘Dewisiadau a Phenderfyniadau’. Bydd y disgyblion yn dewis ym mha drefn i roi'r adar, ym mhle dylid rhoi'r planhigion i gael tymheredd gwahanol ac yna dewis beth i gynnwys yn eu rysáit. Byddant hefyd yn dewis pa ferfau gorchmynnol i ddefnyddio ac yn penderfynu ar darged i’w partner. Mae’r thema hyn yn cefnogi teimladau Shirley Clarke; y dylid wrando ar llais y disgybl.
[bookmark: _GoBack]Mae’r gwersi wedi’i cynllunio er mwyn datblygu eu hystod o nifer o wahanol bynciau megis Mathemateg a Daearyddiaeth, Gwyddoniaeth, Iaith a Hanes. Enghraifft o hyn yw eu bod yn “defnyddio gwybodaeth fathemategol, cyfrifo a dehongli a chyflwyno casgliadau”, “canfod a lleoli lleoedd ac amgylcheddau drwy ddefnyddio mapiau”, “wrth gynnal prawf teg, adnabod y newidynnau allweddol y mae angen eu rheoli”, dysgu am “fywyd bob dydd pobl yn byw yn amser y Tuduriaid”. Daw’r dyfyniadau uchod o gwricwlwm cyfnod allweddol 2. Rwy wedi cynnwys Daearyddiaeth yn y wers Fathemateg am fod Estyn yn dweud “Mae daearyddiaeth dda mewn ysgolion ysgol gynradd yn annog y dysgwyr i ofyn cwestiynau” (Estyn 2012, p35)
Mae’r gwersi yr wyf wedi ei gynllunio yn datblygu sgiliau llythrennedd y disgyblion, Er enghraifft dewis a defnyddio gwybodaeth berthnasol, defnyddio strwythur penodol wrth ysgrifennu e.e tabl, defnyddio gwybodaeth weledol e.e stribedi o bapur i fesur. Hefyd yn defnyddio strwythur penodol gan ddefnyddio berfau gorchmynnol, yn ogystal ag ymarfer sgiliau llafar wrth drafod efo partner. Byddant hefyd yn cael cyfle i ddatblygu ei sgiliau rhifedd drwy gydol y gwersi yng nghyfnod allweddol 2. Byddant yn gwneud hyn wrth gymharu maint adenydd adar ac yna yn defnyddio tȃp mesur i fesur y stribedi papur a’u breichiau eu hunain. Hefyd wrth ddewis faint o bob cynhwysion i roi yn ei rysáit.
Casgliad:
I gloi, rwy’n sylweddoli fod ADCDF yn rhywbeth sydd rhaid plethu i fewn i bob gwers ar hyd y cwricwlwm er mwyn paratoi plant at y dyfodol. Rwy’n sicr fod gan fy nghynlluniau gwers amryw o gyfleoedd i ddatblygu’r themâu o fewn ADCDF ac felly yn cefnogi'r pedwar diben, argymhellion Donaldson, er enghraifft “unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.”

